tartuNLP/wikipedia-smugri-20251201 huggingface dataset:
Liperin kirjasto

Liperin kirjasto on Liperin kirkonkylässä toimiva yleinen kirjasto. Nykyinen kirjastorakennus on vuodelta 1988. Taustaltaan Liperin kirjasto on Suomen vanhin suomenkielinen pitäjänkirjasto, joka perustettiin vuonna 1845. Nykyinen kirjastorakennus on yksi kunnan kolmesta yleisestä kirjastosta; myös Ylämyllyllä ja Viinijärvellä taajamissa on kirjastot (Ylämyllyn kirjasto ja Viinijärven kirjasto). Lisäksi Liperissä kiertää yhdessä Outokummun kaupungin ja Polvijärven kunnan kanssa ylläpidetty kirjastoauto "Ketunlenkki". 
Liperin kirjastot toimivat osana Joensuun seutukirjastoa ja Vaara-kirjastojen kirjastokimppaa. Kumppanuuskirjastojen palvelut ovat myös liperiläisten lainaajien käytettävissä.
Washingtonin piirikunta (Louisiana)

Washingtonin piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 46 582 vuonna 2018. Piirikunnan hallintokeskus on Franklintonin kunta. Piirikunta on perustettu vuonna 1819.
Tangipahoan piirikunta

Tangipahoan piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 46 582 vuonna 2018. Piirikunnan hallintokeskus on Amite Cityn kunta. Piirikunta on perustettu 6. maaliskuuta 1869.
Rami Kangas

Rami Kangas (s. 1972 Kurikka) on suomalainen tietokirjailija, taiteilija ja yrittäjä. Kangas on toiminut urallaan toimittajana, markkinointiviestinnän johtotehtävissä ja viestintäalan yrittäjänä. Taiteilijana hän on ollut epäsäännöllisen aktiivinen muun työuransa ohella.
Kangas valmistui filosofian maisteriksi Turun yliopistosta vuonna 2000 pääaineenaan kulttuurihistoria. Lisäksi hän on opiskellut tulevaisuudentutkimusta ja kirjoittanut tulevaisuuden työstä. Kuvataiteita Kangas on opiskellut Ken Andersonin ja Bob Artleyn johdolla 1980- ja 1990-lukujen taitteessa Yhdysvalloissa.
Kangas on toiminut omistamansa Kangas Media &amp; Marketing Oy:n toimitusjohtajana ja hallituksen puheenjohtajana vuodesta 2009. Hänen taiteeseen keskittynyt yrityksensä KangasArt keskittyy saattamaan yhteen taiteen ja viestinnän.
Kangas on myös aktiivinen blogisti. Cision on arvioinut Buzzikuski-blogin kahdesti Suomen top10-blogiksi, verkkoviestinnän ja -markkinoinnin sekä PR-blogien sarjoissa.
Koronakriisiä ja katastrofeja historiallisesta ja yleistiedollisista lähtökohdista tarkasteleva K niin kuin katastrofi -kirja julkaistiin tammikuussa 2021.
Sähköpolttoaine

Sähköpolttoaine eli e-polttoaine on vedestä ja hiilidioksidista tai typestä sähkön avulla valmistettua synteettistä hiilineutraalia polttoainetta, joka soveltuu mm. bensiinin korvikkeeksi polttomoottoreihin. Vedystä ja hiilidioksidista syntyy metaania tai metanolia. Vedystä ja typestä saadaan ammoniakkia.
Sähköpolttoaineen valmistukseen tarvittava ns. "vihreä vety" tuotetaan elektrolyyttisesti päästöttömällä sähköenergialla. Sähköpolttoainetta voidaan käyttää nykyisissä polttomoottoriautoissa ilman, että autoja tarvitsee mitenkään muuttaa. Ainakin toistaiseksi sähköpolttoaineet ovat aivan liian kalliita bensiinin korvaajiksi, mutta tilanne on muuttumassa erityisesti tuulisähkön halpenemisen vuoksi ja Suomessakin suunnitellaan pilottilaitoksen toteutusta. Samalla sähköpolttoaine voi olla osaratkaisu tuuli- ja aurinkosähkön varastointiin. 
Sähköpolttoaineille merkittävin potentiaali on lento- ja laivaliikenteessä, joiden sähköistäminen on vaikeaa. Sähköpolttoaineiden hyödyntäminen ei edellytä uusien jakeluasemien tai -verkostojen rakentamista vaan nykyisiä jakelukanavia voidaan hyödyntää. Ratkaisuna sähköpolttoaineet sopivat siis olemassaolevien fossiilisten polttoaineden korvaamiseen ja näin mahdollistavat ilmastotavoitteiden saavuttamista. 
Sähköpolttoaine on power-to-fuel (P2F) -prosessin tuote. P2F taas on osa laajempaa P2X (power-to-x) -prosessiperhettä. 
Sähköpolttoaineet Suomessa.
Suomessa ensimmäinen suuren mittakaavan sähköpolttoaineen tuotantolaitos tulee Harjavaltaan P2X Solutionsin vihreän vedyn tuotantolaitoksen yhteyteen. Osa tuotetusta vedystä jatkojalostetaan synteettiseksi metaaniksi suomalaisen Q Powerin toimittamassa metanointilaitoksessa. 
Myös suomalainen yhtiö Ren-Gas on julkistanut useita projekteja, joiden tavoitteena on tuottaa synteettistä metaania raskaan liikenteen käyttöön.
Ola Kettunen

Olavi Leo Aleksander Kettunen (27. heinäkuuta 1928 Pitkäranta, Impilahti – 23. marraskuuta 2015 Danville, Kalifornia, Yhdysvallat), tunnettu nimillä Ola Kettunen ja Olof Kettunen, oli suomalainen huonekalu- ja sisustussuunnittelija. Hän aloitti uransa Suomessa Merivaara-yhtiölle suunnittelemillaan tuoleilla ja muutti 1950-luvun puolivälissä Kanadaan sikäläisen kalustetehtaan kutsusta. Pisimpään hän työskenteli yhdysvaltalaisen investointipankki Irving Trustin (myöhemmin Bank of New York) sisustussuunnittelijana.
Laatokan Karjalassa syntynyt Ola Kettunen tuli jatkosodan aikana perheensä mukana evakkona Hyvinkäälle, jossa hänen isänsä toimi puuseppänä. Poika kävi ensin maalariammattikoulun ja jatkoi sitten opintojaan Helsingin Taideteollisuuskeskuskoulussa. Hän valmistui vuonna 1953 koristemaalauksen osastolta.
Uransa alussa Kettunen tuli tunnetuksi Merivaaralle suunnittelemistaan tuoleista "Ulla" ja "Kulho", joiden muotokieli perustuu ellipsinmuotoisiin, kaarelle taivutettuihin istuinosiin ja selkänojiin. Niiden ansiosta hän pääsi suunnittelijaksi Montrealissa sijainneelle huonekalutehtaalle, mutta siirtyi pian Irving Trust -pankin sisustussuunnittelijaksi New Yorkiin. Hän sai kanadalaisen National Industrial Design Councilin kunniakirjan.
Jäätyään eläkkeelle pankin palveluksesta Ola Kettunen hoiti ostamaansa hevostilaa New Yorkin lähellä, kunnes muutti viettämään viimeisiä vuosiaan Ari-poikansa lähelle Kaliforniaan. Ola Kettunen on haudattu sukuhautaan Helsingin Hietaniemen hautausmaalle.
Bozdoğan

Bozdoğan on piirikunta Turkin Aydınin maakunnassa. Vuoden 2019 väestönlaskennassa Bozdoğanin väkiluku oli 33 627.
St. Helenan piirikunta

St. Helenan piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 10 262 vuonna 2018. Piirikunnan hallintokeskus on Greensburgin kunta. Piirikunta on perustettu vuonna 1810.
Oulunsalon Pallo

Oulunsalon Pallo ry (OsPa) on oululainen jalkapallo- ja futsalseura. Seura on perustettu vuonna 1989.
Seura keskittyy toiminnassaan juniorityöhön sekä tytöissä että pojissa. Seuran poikien U17-ryhmä saavutti vuonna 2020 SM-pronssia futsal-liigassa.
Oulunsalon Pallo ry:n tarkoituksena on edistää jäsentensä liikuntaharrastusta, erityisesti jalkapalloilua ja futsalia, tavoitteena fyysisen ja psyykkisen hyvinvoinnin kehittäminen. Seuran arvoja ovat rehellisyys, avoimuus ja läpinäkyvyys. OsPa onkin vakiinnuttanut asemansa Oulun seudulla lähinnä juniorijalkapalloon keskittyvänä kasvattajaseurana.
OsPan kotipaikka on Oulu, Oulunsalon kaupunginosa, jossa on myös seuran kotikenttä Oulunsalon tekonurmi Pitkäkankaan urheilu­keskuksessa. Seuran toimisto sijaitsee Oulunsalon liikuntakeskuksessa, Tuohikuja 6, 90460 Oulunsalo.
Seuran päätapahtuma on vuosittain järjestettävä Kapteeni Cup. OsPa on mukana myös #emmekiusaa-kampanjassa. Lisäksi seura järjestää vuosittain maalivahtileirin. 
OsPan yhteistyösopimusseuroja on AC Oulu, poikalinjalla Oulun Luistinseura ja tyttölinjalla helmikuusta 2023 lähtien ONS.
Aemilius Paulluksen pylväs

Aemilius Paulluksen pylväs oli antiikin aikainen voitonpylväs Delfoissa Kreikassa. Se kunnioitti roomalaisten voittoa makedonialaisista kolmannessa makedonialaissodassa.
Pylväs valmistui vuonna 167 eaa. Se oli alun perin tarkoitettu Makedonian kuningas Perseuksen patsasta varten. Pylväs oli vielä kesken vuoden 168 eaa. Pydnan taistelun aikaan, jossa roomalaiset kukistivat Perseuksen. Roomalaisia komentanut Aemilius Paullus otti tämän jälkeen pylvään omaan käyttöönsä ja teki siitä oman voitonmuistomerkkinsä.
Pylväs sijaitsi Delfoin Apollonin pyhäkköalueella heti Apollonin temppelin itäkulman vieressä lähellä vastaavankaltaisia muistomerkkejä, kuten Käärmepylvästä ja tä. Sen korkeus oli noin 9 metriä. Pylvään huipulla oli pronssinen ratsastajapatsas. Pylvään jalustan lyhyellä sivulla oli latinankielinen piirtokirjoitus:
Piirtokirjoitus vaikuttaa tehdyn kreikankielisen piirtokirjoituksen, mahdollisesti Perseuksen omistuskirjoituksen, päälle.
St. Tammanyn piirikunta

St. Tammanyn piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 260 419 vuonna 2018. Piirikunnan hallintokeskus on Covingtonin kaupunki. Piirikunta on perustettu 27. lokakuuta 1810.
Argoksen kuninkaiden eksedra

Argoksen kuninkaiden eksedra oli antiikin aikainen eksedra Delfoissa Kreikassa. Sen rauniot sijaitsevat Delfoin arkeologisella alueella, joka on Unescon maailmanperintökohde.
Eksedra oli rakennettu myöhäisellä klassisella kaudella noin vuonna 370–369 eaa. Sen rakennuttivat Argoksen kaupungin asukkaat. Eksedra oli puolikaarenmuotoinen rakennelma, jonka halkaisija oli noin 15 metriä, ja se sijaitsi Apollonin temppelille johtaneen Pyhän tien varressa sen alkupäässä vastapäätä Epigonien eksedraa.
Eksedra oli rakennettu patsaiden esillepanoa varten. Se on ollut tarkoitettu 20 pronssipatsaalle, joiden piti esittää Argoksen kuninkaita ja heeroksia. Näistä ilmeisesti vain kymmenen patsaat oli koskaan toteutettu.
Tivali Minsk

Tivali Minsk oli valkovenäläinen jääkiekkoseura. Seura oli etenkin neuvostoaikana Valko-Venäjän SNT:n ykkösjoukkue ja maan kärkijoukkueita Neuvostoliiton hajottua. Seura teki konkurssin vuonna 2001.
Minskissä oli ollut useita jääkiekkojoukkueita ennen Torpedo Minskin perustamista vuonna 1965. Uusi seura liittyi Neuvostoliiton toiselle sarjatasolle Pervaja Ligaan, jonka se voitti heti ensimmäisenä vuonna nousten Neuvostoliiton mestaruussarjaan. Kaudella 1966–1967 Torpedo jäi sarjan viimeiseksi ja putosi takaisin Pervaja Ligaan. Vuonna 1977 joukkue vaihtoi nimekseen "Dinamo Minsk". Dinamo pelasi pääasiassa toisella sarjatasolla Neuvostoliiton hajoamiseen saakka.
Neuvostoliiton hajottua Valko-Venäjälle perustettiin oma pääsarja, johon Dinamo liittyi. Seura sai uudet omistajat, jotka vaihtoivat joukkueen nimeksi "Tivali Minsk". Tivali oli koko 1990-luvun Valko-Venäjän parhaimpia joukkueita. Seura voitti mestaruuden neljästi ja oli kolmesti mitaleilla.
Athene Pronaian temppeli (uudempi)

Athene Pronaian temppeli oli antiikin aikainen Athene Pronaialle omistettu kreikkalainen temppeli Delfoissa Kreikassa. Se oli toinen ja uudempi alueen kahdesta samalle jumalattarelle omistetusta temppelistä. Sen rauniot sijaitsevat Athene Pronaian pyhäkköalueella, joka on osa Delfoin arkeologista aluetta ja Unescon maailmanperintökohdetta.
Historia.
Temppeli oli Delfoin uudempi Athene Pronaialle omistettu temppeli ja rakennettiin myöhemmällä klassisella kaudella noin vuonna 370–360 eaa. Sen lähellä hieman idempänä sijaitsi vanha Athene Pronaian temppeli, jonka korvaajaksi temppeli rakennettiin. Vaikuttaa kuitenkin siltä, että vanha temppeli säilyi käytössä uuden rakentamisen jälkeenkin.
On ehdotettu myös, että tämä temppeli olisikin ollut omistettu Artemiille Athenen sijasta, sillä Pausaniaan mukaan Athene Pronaian pyhäkköalueella olisi ollut myös Artemiin temppeli. Perinteisesti temppeli tulkitaan kuitenkin Athenen temppeliksi.
Rakennus.
Uusi temppeli sijaitsi Athene Pronaian pyhäkköalueen länsilaidalla pyöreän Tholoksen länsipuolella. Paikka oli enemmän suojassa putoavilta kiviltä, jotka olivat tuhonneet vanhemman temppelin. Uusi temppeli oli rakennettu kalkkikivestä ja edusti doorilaista tyyliä. Se oli prostyyli antatemppeli, jossa oli sen lounaaseen päin olleessa julkisivussa kuusi pylvästä (heksatyyli), jotka muodostivat vestibyyli-pronaoksen. Temppelin perustusten koko oli noin 22 × 11 metriä. Krepidomassa oli kolme porrasta. Sisällä temppelissä oli cella. Sen ja pronaoksen välisessä oviaukossa oli kaksi joonialaista pylvästä.
Sisällä cellassa oli jalustoista päätellen useita patsaita. Temppelissä ei vaikuta olleen veistoskoristeluita lukuun ottamatta katon akroterion-koristeita. Temppelin länsipuolella oli huoneita, joita on arveltu pappien rakennukseksi.
New Ron diskografia

Tämä artikkeli on suomenruotsalais-brittiläisen laulaja-lauluntekijä New Ron diskografiasta. New Ro eli Ronja Stanley julkaisi musiikkia ensin Ronya-nimellä, mutta vuodesta 2018 lähtien julkaisut on tehty New Ro -taiteilijanimellä. New Ron esikoisalbumi "Late Bloomer" julkaistiin helmikuussa 2021.
Sabinen piirikunta (Louisiana)

Sabinen piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 24 032 vuonna 2018. Piirikunnan hallintokeskus on Manyn kunta. Piirikunta on perustettu 27. maaliskuuta 1843.
Boiotialaisten aarrekammio

Boiotialaisten aarrekammio oli antiikin aikainen aarrekammio Delfoissa Kreikassa. Sen rauniot sijaitsevat Delfoin arkeologisella alueella, joka on Unescon maailmanperintökohde.
Aarrekammio rakennettiin arkaaisella kaudella 500-luvulla eaa. tai viimeistään ennen vuotta 480 eaa. Sen rakennuttivat Boiotian kaupunkivaltiot, keskeisimpänä Theba. Pyhäkköalueella oli kuitenkin myös erillinen Thebalaisten aarrekammio.
Boiotialaisten aarrekammio sijoitetaan Apollonin pyhäkköalueen lounaisosaan länsipuolelle kohtaa, jossa Pyhä tie tekee mutkan suuntautuakseen kohti koillista. Aarrekammio oli tyypillinen pieni astylos-temppelin mallinen rakennus, jossa oli cella ja pronaos, ja jonka julkisivussa pronaoksen edessä ei ollut pylväitä. Cella avautui koilliseen Pyhälle tielle päin. Rakennuksen perustusten koko on noin 6 × 5 metriä.
Kultakuoriainen (novelli)

 
Kultakuoriainen ("The Gold-Bug") on Edgar Allan Poen vuonna 1843 julkaisema novelli. 
Juoni.
Novellin päähenkilö on William Legrand, jota kullanvärinen kuoriainen puree. Legrandin palvelija Jupiter pelkää Legrandin olevan tulossa hulluksi ja menee tapaamaan tämän ystävää, novellin nimetöntä kertojaa. Ottaessaan talteen harvinaista kuoriaista Legrand on käyttänyt apunaan löytämäänsä pergamentin palaa. Siitä paljastuu salainen koodattu viesti. Legrand houkuttelee kertojan ja palvelijansa etsimään kätkettyä aarretta salakirjoituksen opastamana.
Novelliin liittyvä viesti on salattu korvaussalakirjoituksella, joka voidaan avata frekvenssianalyysilla. Avausmenetelmän kuvaus on osa novellia.
Suomennos.
Novellin on suomentanut Yrjö Kivimies, ja se on julkaistu kokoelmassa "Kultakuoriainen y. m. kertomuksia" (WSOY 1927). Siihen sisältyvät runot on suomentanut Yrjö Jylhä. Suomennos on myöhemmin julkaistu kokoelmassa "Korppi ja kultakuoriainen sekä muita kertomuksia" (WSOY 1959) ja kokoelmassa "Novelleja" (WSOY 1970).
Jaana Kaparin suomennos on julkaistu Poen "Kootuissa kertomuksissa" (Teos 2006).
Vernonin piirikunta (Louisiana)

Vernonin piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 48 860 vuonna 2018. Piirikunnan hallintokeskus on Leesvillen kaupunki. Piirikunta on perustettu 30. maaliskuuta 1871.
Tuovilanlahti

Tuovilanlahti on Kuopiossa entisen Maaningan kunnan alueella sijaitseva kylä ja saman niminen Maaninkajärven lahti. Kylän postinumero on 71775 ja asukasluku vuonna 2019 noin 250. 
Tuovilanlahden kylätaajama on rakentunut Korkeakoskenjoen alajuoksulle muodostuneeseen laaksoon ja Maaninkajärven pitkänkapean Tuovilanlahden poukamaan. Kylä sijaitsee Sinisen tien tuntumassa lähellä Pielaveden kunnanrajaa vesireitin ja maantien ristyskohdassa. Seutu kuuluu valtakunnallisesti merkittävään Maaninkajärven maisema-alueeseen.
Myös kylän rakennettu ympäristö on arvioitu valtakunnallisesti merkittäväksi. Tähän kuuluvat maanviljelysmaisemien ympäröimä kylä, sen kauppa- ja liikerakennukset sekä piensatama. Useita sen perinteisiä rakennuksia on kunnostettu esittelemään kylän historiaa. Järvimaisemien lisäksi kylän luonnonnähtävyyksiin kuuluvat esimerkiksi Korkeakoski, Pirunpesä ja Mustalähde sekä lintuvesien suojeluohjelmaan kuuluvat Patalahti, Patajoki ja Patajärvi. Pitkäjänteinen kylätoiminta ja matkailun kehittäminen toivat Tuovilanlahdelle Pohjois-Savon kylät ry ja Pohjois-Savon Liiton Vuoden Kylä -palkinnon ja kunniakirjan Valtakunnallisessa Vuodet Kylä-kilpailussa vuonna 2019.
Nähtävyyksiä.
Vielä 1900-luvulla uhrilähteenä toimineen Mustanlähteen halkaisija on noin 20 metriä. Lähde sijaitsee Tuovilanlahden kylässä pienen supan pohjalla. Vesi pulppuaa useista kohdista hiesupohjaiseen altaaseen, josta lähtee kohti lahtea voimakasvirtainen puro, jonka virta on riittänyt pyörittämään myllyä. 
Tuovilanlahden rakennettuun kulttuuriperintöön kuuluvat Tuovilanlahden koulutsijaitsevat Korkeakoskentien varrella hiukan ulompana kylän ytimestä. Vuonna 1893 rakennettu alakansakoulu ja sen viereen samaan pihapiiriin 1915 rakennettu jugendvaikutteinen kansakoulun yläluokkia palvellut koulu olivat koulutoimen palveluksessa yhtämittaisesti 119 vuotta ennen siirtymistään matkailukäyttöön vuonna 2012. Korkeakosken ja sen luonnonsuojelualueiden maastossa kiertelevä luontopolku Kanjonin kierros siirtyy koulujen vaiheilla paluumatkaa varten päällystetylle Korkeakoskentielle.
Vanhaan rakennuskantaan kuuluu myös Kalapuron museotila, jonka muodostavat vanhakantaisena säilynyt maalaistalon pihapiiri rakennuksineen. Talosta ja sen asukkaista on paljon 1920-30-luvuilla otettuja valokuvia, joita otti kansakoululla joitakin vuosia opettanut ja sittemmin kylässä usein vieraillut kielitieteilijä Ahti Rytkönen savonmurretta kartoittaneen sanastotyön ja kansaperinteen tallentamistyönsä yhteydessä. Samassa yhdeydessä Rytkönen tallensi myös muita kyläläisiä työnsä äärellä ja näkymiä eri puolilta kylää.
Doorilainen aarrekammio

Doorilainen aarrekammio oli antiikin aikainen aarrekammio Athene Pronaian pyhäkköalueella Delfoissa Kreikassa. Sen rauniot sijaitsevat Athene Pronaian pyhäkköalueella, joka on osa Delfoin arkeologista aluetta ja Unescon maailmanperintökohdetta.
Niin kutsuttu Doorilainen aarrekammio rakennettiin arkaaisen kauden lopulla tai klassisen kauden alussa noin vuonna 490–460 eaa. Sen rakennuttanutta kaupunkia ei tunneta.
Aarrekammio sijaitsi Athene Pronaian pyhäkköalueella Massalialaisten aarrekammion länsipuolella sen ja vanhemman Athene Pronaian temppelin välissä. Se oli aarrekammioille tyypillisesti pieni antatemppelin mallinen rakennus, jossa oli cella ja pronaos. Sen julkisivussa pronaoksen edessä oli kaksi pylvästä ("distylos in antis"). Rakennus on saanut nimensä siitä, että se edusti doorilaista tyyliä. Sen cella avautui etelään päin.
Aarrekammiossa oli doorilaistyylinen friisi, joka koostui triglyfeistä ja metoopeista. Metooppien veistoksista on säilynyt joitakin osia, joiden perusteella ne edustavat aikakauden niin kutsuttua ankaraa tyyliä ja ovat saattaneet esittää jotakin taistelua.
Epigonien eksedra

Epigonien eksedra oli antiikin aikainen eksedra Delfoissa Kreikassa. Sen rauniot sijaitsevat Delfoin arkeologisella alueella, joka on Unescon maailmanperintökohde.
Epigonien eksedran rakensivat Argoksen kaupungin asukkaat klassisella kaudella 300-luvulla eaa. Eksedra sijaitsi Apollonin temppelille johtaneen Pyhän tien varressa sen alkupäässä vastapäätä samoihin aikaan rakennettua Argoksen kuninkaiden eksedraa. Eksedra oli puolikaarenmuotoinen rakennelma, jonka halkaisija oli noin 13 metriä. Se oli omistettu seitsemälle epigonille ja tarkoitettu näiden patsaiden esillepanoa varten.
Halos (Delfoi)

Halos (, ”Puimatanner”) oli antiikin aikainen rituaaleihin käytetty avoin tila Pyhän tien varrella Delfoissa Kreikassa.
Halos sijaitsi Delfoin Apollonin temppelin eteläpuolella lähellä paikkaa, jossa Apollon myytin mukaan surmasi lähdettä vartioineen Python-lohikäärmeen, ja joutui tämän jälkeen lähtemään Hyperboreaan sovittaakseen murhan. Mytologiassa teko symboloi siirtymistä ktoonisten jumalten kulteista valon ja taiteiden jumalan, Apollonin, kulttiin.
Historiallisella ajalla, erityisesti hellenistisellä kaudella, paikalla olleella pienellä pyöreähköllä aukiolla suoritettiin erilaisia kulttirituaaleja. Eräs näistä oli Septerion, jossa Apollonin suorittama Pythonin murha esitettiin uudelleen joka kahdeksas vuosi. Plutarkhos kertoo, että paikan rituaalipuhdistuksen yhteydessä poika, jonka kummankin vanhemman tuli olla elossa, sytytti Pythonin asumusta symboloineen puisen rakennelman tuleen, ja lähti tämän jälkeen symboliselle puhdistautumismatkalle, alun perin Tempen solaan.
Haloksen pohjoisrajana toimi niin kutsuttu Polygonaalimuuri eli Apollonin temppelin etelänpuolinen tukimuuri. Haloksen ympärille pystytettiin ajan kuluessa useita votiivirakennuksia ja muistomerkkejä. Näihin lukeutuvat muun muassa aukion pohjoislaidalle Polygonaalimuurin eteen rakennettu Ateenalaisten stoa, sekä hellenistisellä kaudella pystytetty Attalos II:n patsas, josta on paikalla sen jalusta. Vuonna 1939 Haloksen paikalta löydettiin votiiviesinehauta. Kyseiset votiiviesineet olivat rikkoutuneet aikaisemmin, ja koska niiden uudelleenkäyttö oli tavan mukaan kiellettyä, ne oli haudattu maahan. Merkittävimpiin löytöihin lukeutuvat Apollonin ja Artemiin kullasta ja norsunluusta tehtyjen patsaiden osat. Ne ovat nykyisin Delfoin arkeologisessa museossa.
Unionin piirikunta (Louisiana)

Unionin piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 22 330 vuonna 2018. Piirikunnan hallintokeskus on Farmervillen kunta. Piirikunta on perustettu 13. maaliskuuta 1839.
Knidoslaisten aarrekammio

Knidoslaisten aarrekammio oli antiikin aikainen aarrekammio Delfoissa Kreikassa. Sen rauniot sijaitsevat Delfoin arkeologisella alueella, joka on Unescon maailmanperintökohde.
Knidoslaisten aarrekammio rakennettiin arkaaisella kaudella noin vuonna 565–555 eaa. Sen rakennuttivat vähäaasialaisen Knidoksen kaupungin asukkaat ennen kaupungin joutumista Persian valtaan.
Aarrekammio sijaitsi Pyhän tien eteläpuolella pian sen jälkeen, kun tie tekee mutkan suuntautuakseen kohti koillista. Rakennus oli rakenteeltaan aarrekammioille tyypillinen pieni antatemppelin mallinen rakennus, jossa oli cella ja pronaos. Se edusti joonialaista tyyliä ja sen cella avautui koilliseen. Aarrekammion julkisivussa pronaoksen edessä on perinteisesti katsottu olleen kaksi karyatidipylvästä, joiden säilyneet osat ovat Delfoin arkeologisessa museossa. Ne ovat Delfoin varhaisimmat karyatidit. On kuitenkin myös epäilty sitä, että kyseiset osat olisivat juuri tästä aarrekammiosta.
Delfoin museossa on myös karyatidipatsaan pää, jonka arveltiin aiemmin kuuluneen aarrekammioon. Nykyisin sen katsotaan kuitenkin olevan kehittyneempää tyyliä ja niin myöhäisempi kuin aarrekammioon yleensä liitetyt karyatidipylväät tai koko aarrekammio.
West Carrollin piirikunta

West Carrollin piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 10 982 vuonna 2018. Piirikunnan hallintokeskus on Oak Groven kunta. Piirikunta on perustettu 26. maaliskuuta 1877.
Morehousen piirikunta

Morehousen piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 25 398 vuonna 2018. Piirikunnan hallintokeskus on Bastropin kunta. Piirikunta on perustettu vuonna 1844.
Yamashina-ku

Yamashina-ku () on yksi Kioton kaupungin 11 suuralueesta. Se sijaitsee Kioton kaakkoisosassa Yamashinan allaslaakson ja sitä ympäröivien vuorten alueella. Kioton keskustasta alueen erottaa Higashiyama-vuorijono. Idässä suuralue rajautuu Shigan prefektuurin Ōtsun kaupunkiin. Yamashinan suuralueella on 134 185 asukasta (joulukuussa 2020) ja sen pinta-ala on 28,70 neliökilometriä.
Yamashinan suuralue vastaa entistä Yamashinan maaseutukaupunkia, joka liitettiin Kioton Higashiyaman suuralueeseen vuonna 1931. Toisen maailmansodan jälkeen alueen asukasluku alkoi kasvaa voimakkaasti, ja se erotettiin omaksi suuralueekseen vuonna 1976. Perinteisiä elinkeinoja ovat esimerkiksi Kyō-yaki- ja Kiyomizu-yaki-keramiikan sekä buddhalaisissa seremonioissa käytettävien esineiden tuotanto. Nykyisin suuralueella on myös metalliteollisuutta. Yamashinan pohjoisosien läpi kulkee Meiji-kaudella rakennettu Biwajärven kanava, jonka ympäristö toimii virkistysalueena.
Yamashinan rakennettuun kulttuuriperintöön kuuluvat Kajū-jin, Kankikō-jin ja Zuishin-inin buddhalaiset temppelit. Kajū-ji tunnetaan erityisesti kauniista puutarhastaan. Japanin keskiajalla alueella sijaitsi huomattava Yamashina Hongan-jin temppeli, joka on kuitenkin nykyään raunioina. Alueella on monia muitakin historiallisia muinaisjäänteitä, kuten keisari Tenjin hautakumpu.
Yamashinan suuraluetta palvelevat Kioton metron Tōzai-linja, JR Nishi-Nihonin Tōkaidō-päälinja ja Kosai-linja sekä Keihan-rautateiden Keishin-linja.
Madisonin piirikunta (Louisiana)

Madisonin piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 11 161 vuonna 2018. Piirikunnan hallintokeskus on Tallulahin kaupunki. Piirikunta on perustettu vuonna 1838.
3776 Vartiovuori

3776 Vartiovuori on tähtitieteilijä Heikki Alikosken vuonna 1938 löytämä asteroidi eli pikkuplaneetta. Sen nimi viittaa Turun vanhan observatorion sijaintipaikkaan.
Kohde sijaitsee Auringosta suunnilleen 3,18 kertaa niin kaukana kuin Maa, ja sen kierros Auringon ympäri kestää noin 5 vuotta ja 8 kuukautta.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Asteroidin läpimitta on noin . Pyörähdysaika akselin ympäri on .
Tensasin piirikunta

Tensasin piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 4 462 vuonna 2018. Piirikunnan hallintokeskus on St. Josephin kunta. Piirikunta on perustettu 17. maaliskuuta 1843.
1947 Iso-Heikkilä

1947 Iso-Heikkilä on tähtitieteilijä Yrjö Väisälän vuonna 1935 löytämä asteroidi eli pikkuplaneetta. Sen nimi viittaa Turun observatorion sijaintipaikkaan. Kansainvälisissä yhteyksissä asteroidin nimi voidaan kirjoittaa myös ilman "ä"-kirjainta, muodossa "Iso-Heikkila".
Kohde sijaitsee Auringosta suunnilleen 3,15 kertaa niin kaukana kuin Maa, ja sen kierros Auringon ympäri kestää noin 5 vuotta ja 7 kuukautta.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Kohteen läpimitta on noin . Pyörähdysaika akselin ympäri on . Albedo on ja magnitudi .
St. Bernardin piirikunta

St. Bernardin piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 46 721 vuonna 2018. Piirikunnan hallintokeskus on Chalmetten kunta. Piirikunta on perustettu 31. maaliskuuta 1807.
Juho Koivisto (valtiopäivämies)

Juho Koivisto (Yli-Ollila, Köykkä) (29. tammikuuta 1830 Ilmajoki – 7. tammikuuta 1901 Kurikka) oli suomalainen maanviljelijä ja valtiopäivämies.
Koiviston vanhemmat olivat Matti Samuelinpoika Ollila ja Leena Mikintytär Köykkä ja puolisot Susanna Aleksintytär Ollila ja Josefina Fredrika Ollila. Koivisto oli maanviljelijä ja kunnallis- ja lautamies Kurikasta. Hän oli talonpoikaissäädyssä Ilmajoen tuomiokunnan edustaja valtiopäivillä 1891, 1894, 1897 ja 1899. Koivisto oli valtiopäivillä kolme kertaa valitsijamiesten varamies ja kerran laki- ja laki- sekä talousvaliokuntien jäsen.
Jeffersonin piirikunta (Louisiana)

Jeffersonin piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 432 493 vuonna 2019. Piirikunnan hallintokeskus on Gretnan kunta. Piirikunta on perustettu 11. helmikuuta 1825.
Rufus King

Rufus King (24. maaliskuuta 1755 – 29. huhtikuuta 1827) oli yhdysvaltalainen asianajaja, poliitikko ja diplomaatti. 
King oli Massachusettsin edustaja siirtokuntien kongressissa sekä Philadelphian konventissa ja oli yksi Yhdysvaltain perustuslain allekirjoittajista vuonna 1787. Uuden kongressin muodostamisen jälkeen hän edusti New Yorkia Yhdysvaltain senaatissa.
Vuonna 1796 presidentti George Washington nimitti Kingin maan Britannian suhteista vastaavaksi ministeriksi. King palasi vielä tämän jälkeen senaattoriksi kahden kauden ajaksi.
King edusti politiikassa federalistipuoluetta. Hän oli puolueen viimeinen presidenttiehdokas vuoden 1816 presidentinvaaleissa.
James B. Weaver

James Baird Weaver (12. kesäkuuta 1833 Dayton, Ohio – 6. helmikuuta 1912 Des Moines, Iowa) oli yhdysvaltalainen edustajainhuoneen jäsen ja oli kaksi kertaa ehdokkaana Yhdysvaltain presidentiksi. Hän syntyi Ohiossa, mutta muutti nuorena Iowaan. Hän oli poliittisesti aktiivinen jo nuoresta pitäen. Hän palveli Unionin armeijassa Yhdysvaltain sisällissodan aikana ja palasi Iowaan sodan päätyttyä, jolloin hän asettui republikaanien ehdokkaaksi vaaleissa. Hän kuului elämänsä aikana useisiin eri puolueisiin.
Vermilionin piirikunta (Louisiana)

Vermilionin piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 59 830 vuonna 2018. Piirikunnan hallintokeskus on Abbevillen kaupunki. Piirikunta on perustettu vuonna 1844.
Juho Koivisto (opettaja)

Juho (Johannes) Koivisto (Koivistoinen) (24. lokakuuta 1845 Suonenjoki – 6. tammikuuta 1921 Tohmajärvi) oli suomalainen maanviljelijä, opettaja ja valtiopäivämies.
Koiviston vanhemmat olivat Ananias ja Anna Maria Koivistoinen ja puoliso Anna Lovisa Koivisto. Koivisto valmistui opettajaksi Jyväskylän seminaarista ja toimi kansakoulunopettajana, ensin Leppävirralla 1871–1878 ja sitten Tohmajärvellä aina vuoteen 1908 asti, minkä jälkeen hän siirtyi maanviljelijäksi omalle maatilalleen. Hän oli myös kunnallismies, joka toimi muun muassa Tohmajärven kuntakokousten esimiehenä peräti 24 vuotta. Koivisto oli talonpoikaissäädyssä Ilomantsin tuomiokunnan edustaja valtiopäivillä 1891 ja 1904–1905.
Grodków (kunta)

Grodków on kaupungin sisältävä maalaiskunta Brzegin piirikunnassa Puolassa. Sen väkiluku oli vuoden 2019 lopussa 19 087. Kunnan keskus on Grodkówin kaupunki.
Kylät Grodkówin kunnassa ovat Bąków, Bogdanów, Gałązczyce, Gierów, Głębocko, Gnojna, Gola Grodkowska, Jaszów, Jeszkotle, Jędrzejów, Kobiela, Kolnica, Kopice, Lipowa, Lubcz, Mikołajowa, Młodoszowice, Nowa Wieś Mała, Osiek Grodkowski, Polana, Przylesie Dolne, Rogów, Starowice Dolne, Strzegów, Sulisław, Tarnów Grodkowski, Wierzbna, Wierzbnik, Więcmierzyce, Wojowniczki, Wojsław, Wójtowice, Zielonkowice, Żarów sekä Żelazna. Se rajautuu Kamiennikin, Niemodlinin, Olszankan, Pakosławicen, Przewornon, Skorszycen ja Wiązówin kuntiin. Grodkówin pinta-alasta noin 77 prosenttia on maatalousmaata ja noin 14 prosenttia metsää. Kunnan läpi kulkee voivodikunnan tie 401.
Vuoden 2019 lopussa 50,8 prosenttia Grodkówin asukkaista oli naisia ja 49,2 prosenttia miespuolisia. Alle 18-vuotiaat muodostivat 17,6 prosenttia kunnan väestöstä, työikäiset 60,9 prosenttia ja eläkeikäiset 21,4 prosenttia. Väestön keski-ikä oli 41,4 vuotta. Vuonna 2019 Grodkówin kunnassa syntyi 153 lasta.
Alfa Romeo 2000

Alfa Romeo 2000 on Alfa Romeon vuosina 1958–1962 valmistama edustusluokan automalli, joka korvasi Alfa Romeo 1900:n. Sen seuraajaksi tuli Alfa Romeo 2600.
Alfa Romeo 2000 esiteltiin neliovisena ja kuusipaikkaisena sedanina eli Berlinana. Moottori oli nelisylinterinen 2,0-litrainen (105 hv) ja voimansiirtona oli viisivaihteinen manuaalivaihteisto, jonka vaihteenvalitsin sijaitsi ohjauspylväässä. Tämä mahdollisti kolmen istuttavan etuistuimen. Hieman myöhemmin esiteltiin kaksipaikkainen avomalli Spider, jota rakensi korinrakentaja Touring. Siinä moottorin teho oli nostettu 115 hevosvoimaan ja vaihteenvalitsin sijaitsi sedanista poiketen lattialla. Vuonna 1961 Spiderista tuli saataville myös 2+2-paikkainen malliversio. Kolmas korimalli oli vuoden 1960 lopulla esitelty coupé-korinen Sprint.
St. Maryn piirikunta

St. Maryn piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 49 774 vuonna 2018. Piirikunnan hallintokeskus on Franklinin kaupunki. Piirikunta on perustettu vuonna 1811.
Iberian piirikunta

Iberian piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 70 941 vuonna 2018. Piirikunnan hallintokeskus on New Iberian kaupunki. Piirikunta on perustettu 30. lokakuuta 1868.
Kasvilammas

Kasvilammas oli nimensä mukainen myyttinen kasvin ja eläimen sekoitus, johon uskottiin aikanaan luonnontieteilijöiden ja tutkimusmatkailijoiden keskuudessa. Kasvilampaasta käytettiin useampia eri nimiä, kuten Skyyttian lammas, Tartarian kasvilammas ja borametz.
Odorico da Pordenone kirjoitti 1300-luvulla kasvilampaasta mainiten Kaspian vuorilla tavattavan suuria hedelmiä kasvattavan kasvin. Hedelmien kypsyttyä ne halkesivat ja niiden sisältä paljastui lammasta muistuttava eläin. Jean de Mandeville kirjoitti puolestaan kasvilampaan olevan kuin lammas ilman villaa. Kasvilammas oli Mandevillen mukaan luuta, verta ja lihaa, minkä lisäksi se maistui erinomaiselta. Odorico ja Mandeville puhuvat kasvilampaan yhteydessä myös lintuja kasvavasta puusta. 
Kasvilampaan olemassaolosta ja sen piirteistä kävivät tieteellistä keskustelua 1500-luvulla eläneet italialaiset oppineet Gerolamo Cardano ja Giulio Cesare della Scala. Cardanon mukaan kasvilampaan olemassaolo ei tuskin ollut edes mahdollista. Lammas tarvitsee syntyessään kohdun lämpöä, jota maassa ei ollut. Kasvissa ei niinkään voinut virrata verta ilman sydäntä. Toisaalta Cardano huomioi myös, että meressä eli kasveja muistuttavia eläimiä. Niinpä hänen mielestään maalla elävä kasvi olisi periaatteessa mahdollinen, jos sen ympäristö olisi oikeanlainen. Oikeanlaista ympäristöä hän kuvaili puolestaan "tiheänä" ilmana. Mahdollisen kasvilampaan hän uskoi kykenevän samanlaisiin aistimuksiin, kuin nilviäiset ja kalat. Della Scalla kirjoitti vastineen Cardanolle ja sepitti ivalliseen sävyyn kasvilampaan ominaisuuksia. Hän mainitsi kasvilammasta tavattavan tartarien mailla. Kasvilampaalla oli "jalat, kavio, korvat ja koko pää, paitsi sarvet". Ravinnokseen se käytti ympärillään kasvavaa kasvillisuutta. Jos kasvilammas söi kaiken ruohon vierestään se kuihtui eli kuoli.
Della Scallan tekstin ivallisuus ei aina auennut sen lukijoille. 1600-luvun puolella kirjoittanut ranskalainen kasvitieteilijä Claude Duret uskoi kasvilampaan olemassaoloon ja suhtautui della Scallan ja Cardanon teksteihin vakavasti selittäen Tartariassa vallitsevan niin "painavan ja tiheän ilman", että kasvilammas pystyi siellä selviämään. Kasvilammasta etsittiin 1600- ja 1700-lukujen aikana eri puolilta Aasiaa, Venäjää, Persiaa, Intiaa ja Kiinaa. Eräs "kasvilammas" tuotiin Royal Societyn kokoelmiin Lontoossa vuonna 1698. Kyseisen kasvilampaan todettiin olleen osa puuvartisen saniaisen juurakkoa, johon oli kaiverrettu jalat ja muita lampaan piirteitä. 1700-luvulla samaan tapaan tehdyn kasvilampaan näki myös ruotsalainen Carl von Linné. Linné nimesi myös kiinalaisen saniaislajin kasvilampaan eli borametzin mukaan "Polypodium barometziksi".
2988 Korhonen

2988 Korhonen on tähtitieteilijä Liisi Oterman vuonna 1943 löytämä asteroidi eli pikkuplaneetta. Se on nimetty tähtitieteilijä Tapio Korhosen mukaan.
Kohde sijaitsee Auringosta suunnilleen 2,61 kertaa niin kaukana kuin Maa, ja sen kierros Auringon ympäri kestää noin 4 vuotta ja 3 kuukautta.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Kohteen läpimitta on noin . Pyörähdysaika akselin ympäri on . Asteroidin spektrityyppi on S-luokkaa (SMASSII).
2107 Ilmari

2107 Ilmari on tähtitieteilijä Liisi Oterman vuonna 1941 löytämä asteroidi eli pikkuplaneetta. Se on nimetty Suomen kansalliseepos "Kalevalassa" esiintyvän seppämestari Ilmarisen mukaan.
Kohde sijaitsee Auringosta suunnilleen 2,63 kertaa niin kaukana kuin Maa, ja sen kierros Auringon ympäri kestää noin 4 vuotta ja 3 kuukautta.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Kohteen läpimitta on noin ja pyörähdysaika akselin ympäri on . Eksentrisyys on , inklinaatio on , albedo on ja magnitudi .
Kreate

Kreate Group Oyj on suomalainen infrarakentamiseen keskittyvä yritys. Yhtiön pääkonttori sijaitsee Tuusulassa. Muut toimipaikat ovat Joensuussa, Tampereella, Seinäjoella, Lappeenrannassa, Kouvolassa ja Oulussa sekä lisäksi osakkuusyritys KFS Finland Oy:n toimipisteet Vantaalla, Hämeenlinnassa, Lappeenrannassa, Vuokatissa ja Vihdissä. Kreate syntyi vuonna 2015 kolmen infrarakentamisen toimijan Fin-Seula Oy:n, Insinööritoimisto Seppo Rantala Oy:n ja Kesälahden Maansiirto Oy:n fuusiossa.
Kreate listautui Helsingin pörssiin helmikuussa 2021. Listautumisanti oli niin suosittu, että kullekin sijoittajalle riitti osakkeita vain alle 300 eurolla.
Kreaten suurin osakkeenomistaja 20 prosentin osuudella on rakennusalan perheyhtiö Harjavalta Oy, joka omistaa myös muun muassa Puustelli Groupin. Toiseksi suurin omistaja 11 prosentin osuudella on Timo ja Ritva Pekkarisen sijoitusyhtiö Tirinom Oy.
Kreate rakentaa muun muassa siltoja, teitä ja rautateitä sekä tekee pohjarakentamista. Yhtiö keskittyy erikoisosaamista vaativaan rakentamiseen, jossa on vähemmän kilpailua. Kreaten projekteista yli puolessa asiakkaana on valtio tai kunta.
Suomen Rakennusinsinöörien Liitto valitsi Kreaten rakentaman Isoisänsillan vuoden sillaksi 2017. Helsingissä sijaitseva 144 metriä pitkä jalankulun ja pyöräilyn silta yhdistää Kalasataman ja Mustikkamaan.
Vuonna 2020 Kreate siirsi Tampereen vanhaa tavara-asemaa muutamilla kymmenillä metreillä. Operaatio oli ensimmäinen kerta, kun Suomessa siirretään näin massiivinen, lähes 2000 tonnia painava tiilirakennus.
Leinolan koulu

Leinolan koulu on Tampereella sijaitseva ala-aste, jonka rehtorina toimii Satuleena Kojola. Vuonna 2021 koulussa opiskelee 422 oppilasta, opetusryhmiä on 17 ja luokka-asteita 1–6. Koulu koostuu päärakennuksesta ja pienemmästä rakennuksesta "Viipale". Koulun päärakennus rakennettiin vuonna 1993 ja sitä on laajennettu useaan otteeseen. Pienempi rakennus valmistui vuonna 2002. Koulun toisessa päässä toimii Orimuksen päiväkoti.
Taideteokset.
Leinolan koulussa on useita taiteilija Jan-Erik Anderssonin tekemiä taideteoksia, joista on kehittynyt "sosiaalisesti lämmittävä" taideteossarja Leinolan kouluun. Taideteossarja alkoi vuonna 1994. Andersson halusi tehdä teoksen, joka menisi syvemmälle koulun sosiaalisiin ja arkkitehtonisiin rakenteisiin ja loi sarjan pohjaksi tarinan, jossa myrsky vie mukanaan kaikki puut ja heittää ne taivaalle peittämään aurinkoa. Lapset saavat useiden erilaisten hahmojen avulla auringon jälleen paistamaan. Taideteos koostuu ulkoseinällä olleista puiden kannoista juurineen, pronssisesta Perunapronssi -veistoksesta koulun aulassa sekä Piuhasuhiksesta ja Meganoitsusta koulun katolla ja sisällä.
Pointe Coupeen piirikunta

Pointe Coupeen piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 21 940 vuonna 2018. Piirikunnan hallintokeskus on New Roadsin kunta. Piirikunta on perustettu vuonna 1807.
St. Martinin piirikunta

St. Martinin piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 53 621 vuonna 2018. Piirikunnan hallintokeskus on St. Martinvillen kunta. Piirikunta on perustettu vuonna 1811.
2159 Kukkamäki

2159 Kukkamäki on tähtitieteilijä Liisi Oterman vuonna 1941 löytämä asteroidi eli pikkuplaneetta. Se on nimetty Geodeettisen laitoksen pitkäaikaisen johtajan T. J. Kukkamäen mukaan. Kansainvälisissä yhteyksissä asteroidin nimi voidaan kirjoittaa myös ilman "ä"-kirjainta, muodossa "Kukkamaki".
Kohde sijaitsee Auringosta suunnilleen 2,48 kertaa niin kaukana kuin Maa, ja sen kierros Auringon ympäri kestää noin 3 vuotta ja 11 kuukautta.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Kohteen läpimitta on noin ja pyörähdysaika akselin ympäri on . Eksentrisyys on , inklinaatio on , albedo on ja magnitudi .
Hartolan kunnankirjasto

Hartolan kunnankirjasto on Hartolassa toimiva yleinen kirjasto. Se palvelee erityisesti kirjastorakennuksensa ja verkkokirjaston välityksellä. Hartolan kirjasto kuuluu osana Päijät-Hämeen kirjastojen seudulliseen kirjastokimppaan eli Lastu-kirjastoihin. 
Kirjaston etupihalla on kuvanveistäjä Taru Mäntysen suunnittelema veistos "Kirjailijapatsas Viisahampi vieressäsi" vuodelta 1993.
Pääkirjaston naapurina on Hartolan kunnantalo.
Kulttuurikeskus Skantz

Kulttuurikeskus Skantz on vuonna 2019 valmistunut Karvian Kantinkylässä sijaitseva Karvian kunnan tapahtumapaikka. Kulttuurikeskus Skantzin keskeisin osa on puurakenteinen katsomokokonaisuus, jossa on istumapaikat noin 400 katsojalle. Katsomo on saanut inspiraationsa kulttuurikeskuksen lähellä 1600-luvulla sijainneesta Kyrön skanssin linnakkeesta. Katsomon vieressä sijaitsee entinen Kantin kyläkoulu, nykyään kulttuurikeskuksen leiritupa. Sisäänkäynti katsomotiloihin tapahtuu voudinmajaksi nimetyn lipunmyyntirakennuksen ja nostosillan kautta.
Kulttuurikeskus Skantzin katsomon suunnittelusta vastasi Arkkitehti- ja insinööritoimisto Motiivi Oy. Katsomo rakennettiin suurelta osalta talkoovoimin. Talkootuntien määrä oli noin 9 000. Katsomon rakentamiseen Karvian kunta sai myös ELY-keskuksen myöntämää avustusta. Kulttuurikeskus Skantzin avajaiset pidettiin 25.–26. toukokuuta 2019.
Kulttuurikeskus Skantz on osa Taiteiden reittiä Kammista Skantziin, joka sai virallisen matkailutiestatuksen helmikuussa 2021.
The French Laundry

The French Laundry on kolmen Michelin-tähden ranskalainen ravintola Yountvillessa, Kalifornia, Yhdysvalloissa. Ravintolan nykyinen omistaja ja pääkokki on Thomas Keller. Pierre Guillaume perusti ravintolan vuonna 1900.
Ravintola lisättiin National Register of Historic Places -rekisteriin vuonna 1978.
Seigniorage-tulo

Seigniorage-tulo on setelien painamisesta valtion keskuspankille saatavaa tuloa. Tulo syntyy, kun setelien painamisen ja levittämisen kustannus on pienempi kuin liikepankin setelin nimellisarvon päälle maksaman koron tai muun omaisuuden tuoton arvo. Liikepankit yleensä maksavat setelit keskuspankilta otetulla lainalla. Nimitys tulee ranskan kielen "seigneur"-sanasta, joka tarkoitti hallitsijaa kenellä oli oikeus leimata kolikoita.
Euroalueella kansalliset keskuspankit hoitavat setelien liikkeellelaskun, mutta yhteisen sopimuksen perusteella Euroopan keskuspankki saa 8 % seigniorage-tulosta, sillä EKP:n katsotaan omistavan 8 % liikkeellä olevista euroseteleistä.
Keskuspankki voi saada monetaarista seigniorage-tuloa myös vaihtamalla arvopapereita uusiin seteleihin, jonka vuoksi liikkeellelaskija voi "lainata" maksamatta kuitenkaan takaisin. Tämänkaltaista tuloa saadaan lisäämällä rahavarantoa bruttokansantuotteen kasvaessa ja pääsemmällä vuotuisiin inflaatiotavoitteisiin. Jotkin taloustieteilijät pitävät seigniorage-tuloa erääntyyppisenä inflaatioverona, joka palauttaa resursseja valuutan liikkeellelaskijalle. Tässä mielessä uuden rahan painaminen on vero nykyisen rahan omistajille sen sijasta, että verotettaisiin olemassa olevaa rahamäärää.
RFA Wave Ruler (A390)

RFA Wave Ruler (viirinumero A390) on Royal Fleet Auxiliaryn Wave-luokan tankkeri.
Valmistus.
Alus tilattiin 12. maaliskuuta 1997 Govanista Kvaernerilta (myöh. BAE Systems). Alus laskettiin vesille 9. helmikuuta 2001 ja otettiin palvelukseen 27. huhtikuuta 2003.
Palvelus.
Elokuussa 2008 alus oli Karibialla humanitäärisessä työssä avustamassa hurrikaani Gustavin aiheuttamista tuhoista kärsiviä ihmisiä. Marraskuussa alus oli Cayman saarilla vastaavissa tehtävissä hurrikaani Paloman jälkeen. Alus telakoitiin 3. lokakuuta Havanassa Kuubassa, mikä oli vasta toinen kuninkaallisen laivaston aluksen vierailu vallankumouksen jälkeen Kuubassa. Telakointi liittyi samalla viiden vuorokauden huumeiden salakaupan vastaiseen operaatioon alueella.
RFA Fort George

RFA Fort George (viirinumero A388) oli Royal Fleet Auxiliaryn Fort Victoria -luokan yhdistetty varastolaiva ja tankkeri.
Valmistus.
Alus tilattiin 18. joulukuuta 1987 Tyne and Wearista Swan Hunterilta, missä köli laskettiin 9. maaliskuuta 1989 telakkanumerolla 129. Alus laskettiin vesille 1. maaliskuuta 1991 kumminaan laivastonkomentajan puoliso Lady Slater ja otettiin palvelukseen 16. heinäkuuta 1993.
Palvelus.
Aluksen ollessa 1999 huollettavana Tynessa, sille asennettiin Vulcan Phalanx CIWS järjestelmä. Alukselle sijoitettiin maaliskuussa 2000 viiden Sea King -helikopterin lentue ennen lähtöä Mozambiquen kanaaliin avustamaan tulvan uhreja. Toukokuussa alus osallistui operaatioon Sierra Leonessa. Aluksen miehistö pelasti 26. syyskuuta Välimerellä kreikkalaisen karilleajaneen matkustajalautan "Express Saminian" miehistöä ja matkustajia. Alus palasi telakoitavaksi Birkenheadiin vuoden 2007 lopulla.
Alus poistettiin palveluksesta kesäkuussa 2011.
RFA Fort Victoria

RFA Fort Victoria (viirinumero A387) oli Royal Fleet Auxiliaryn Fort Victoria -luokan yhdistetty varastolaiva ja tankkeri.
Valmistus.
Britannian puolustusministeriö tilasi aluksen 23. huhtikuuta 1986 Belfastista Harland and Wolffilta, missä köli laskettiin 15. syyskuuta 1988 telakkanumerolla 1 065. Alus laskettiin vesille 4. toukokuuta 1990 ja otettiin palvelukseen 24. kesäkuuta 1994.
Aluksen palvelukseenotto viivästyi pian vesillelaskun jälkeen IRA:n asettamien pommien aiheutettua tuhoa aluksella. Ensimmäinen tuhosi konehuoneen aiheuttaen vuodon, mutta pelastusmiehistö sai nopeasti vuodon hallintaan. Toinen pommi löytyi ennen räjähdystä ja se purettiin.
Palvelus.
Alkuvuodesta 2003 alus osallistui Persianlahdella operaatio Teliciin. Vuonna 2007 alus sijoitettiin valmiusreserviin Portsmouthissa, mistä se siirrettiin 2. marraskuuta hinattuna Birkenheadiin telakoitavaksi.
Juho Koivisto

Juho Koivisto -nimisiä henkilöitä ovat tai ovat olleet:
Miroslav Lacký

Miroslav Lacký (4. syyskuuta 1943 Ostrava – 31. tammikuuta 2023) oli Tšekkoslovakiaa edustanut jääkiekkoilija, pelipaikaltaan maalivahti. Hän oli Tšekkoslovakian maajoukkueen kakkosmaalivahti MM-kilpailuissa, kun joukkue saavutti MM-pronssia Tukholmassa 1969 ja samassa kaupungissa 1970.
Lacký edusti kotimaansa pääsarjassa huippuvuosinaan kausina 1964–1972 Tesla Pardubicea.
Suomen sahateollisuuskoulu

Suomen sahateollisuuskoulu oli Viipurissa 1921 toimintansa aloittanut yksityinen valtionapua saanut oppilaitos, jonka toimintaa metsähallitus valvoi. Koulun perusti yksityisin varoin ryhmä liikemiehiä ja sahanomistajia kouluttaakseen puualan esimiehiä. Koulun ensimmäiseen johtokuntaan kuuluivat Suomen Puunjalostusteollisuuden työvaliokunta, jonka muodostivat johtaja K. E. Kontro, fl.maist. Pekka Supinen ja lääk.tri G.J. Winter.
Valtio hyväksyi uuden koulutalon rakentamisen vuoden 1933 aikana. Näin päästiin rakentamaan huhtikuussa 1934 niin Viipurin teollisuuskoululle kuin Suomen sahateollisuuskoululle yhteistä rakennusta, joka valmistui elokuussa 1935. Keskeisiä toimijoita sahateollisuuskoulun rakennuksen saamiseksi olivat koulun johtokunnan puheenjohtaja, pääkonsuli Axel Solitander ja rehtori, teollisuusneuvos Artturi Käpy. Viipurin kaupungin sitoutuminen rakentamiseen liittyviin vuokrausjärjestelyihin oli myös olennaista. 
Uusiin tiloihin siirryttäessä kouluun avattiin sahateollisuustyönjohtajien linjan lisäksi puusepänteollisuuden työnjohtajia kouluttava linja. Lisäksi vuoden 1938 aikana koulutusta laajennettiin käynnistämällä metsäteknikko- ja sahateknikko-osasto alan vaativampia tehtäviä varten. Vuoden 1938 aikana teollisusneuvos Käpyn jälkeen koulun johtoon tuli DI Eino A. Jussila. 
Syksyllä 1939 juuri ennen talvisotaa suunniteltiin sahateollisuuskoulun laajentamista johtuen kasvaneista oppilasmääristä ja uusista koulutuslinjoista. Rakentamisen vahvimpana vaihtoehtona oli olemassaolleen rakennuksen korottamista yhdellä kerroksella. 
Juuri käynnistynyt maailmansota esti kehitystoimet. Toisen maailmansodan vuoksi koulu siirrettiin Kotkaan, jossa sitä ylläpiti kannatusyhdistys. Kotkan sahateollisuuskoulusta valmistui saha- ja metsäteknikoita sekä työnjohtajia metsäteollisuuden eri sektoreille. Työnjohtajien koulutusaika oli neljästä kuukaudesta yhteen vuoteen. Koulu siirtyi valtion hallintaan 1965 ja sai samalla uudeksi nimekseen Kotkan puutalousopisto, jonka toiminta myöhemmin sulautui Kymenlaakson ammattikorkeakouluun.
Josef Paleček

Josef Paleček (s. 5. toukokuuta 1949 Starý Kolín) on tšekkiläinen, Tšekkoslovakiaa edustanut ja hyökkääjänä pelannut jääkiekkoilija sekä jääkiekkovalmentaja. Hän voitti pelaajana Tšekkoslovakian maajoukkueessa MM-kilpailuissa kultaa Prahassa 1972 sekä saavutti hopeaa Helsingissä 1974 ja pronssia Moskovassa 1973. Hän voitti alle 19-vuotiaiden Euroopan-mestaruuden vuonna 1968.
Paleček edusti kotimaansa pääsarjassa Dukla Jihlavaa kausina 1968–1970 ja 1977–1978 sekä Tesla Pardubicea kausina 1970–1977 ja 1978–1980. Hän pelasi uransa viimeiset vuodet Tšekkoslovakian kakkostasolla ja Saksassa.
Paleček on toiminut Tšekkoslovakian ja Tšekin liigassa päävalmentajana Pardubicen lisäksi Bílí Tygři Liberecin ja Energie Karlovy Varyn joukkueissa. Tšekin maajoukkueessa hän on ollut apuvalmentajana Sotšin olympialaisissa 2014 sekä vuosien 2006–2008 ja 2011–2013 MM-kilpailuissa. Paleček valittiin Tšekin jääkiekkoilun kunniagalleriaan vuonna 2016.